Imtella' Frar 3, 2021 Midja internazzjonali irrappurtat kif allegatament, gruppi kriminali qed jiffalsifikaw testijiet foloz tal-coronavirus u jbiegħuhom fis-suq l-iswed. Dan biex fost oħrajn jiġu megħluba r-restrizzjonijiet tal-ivjaġġar li jeżistu madwar id-dinja kawża tal-pandemija. Jidher li dawn iċ-ċertifikati falsifikati qed jinxtraw minn persuni li jkollhom bżonn juru prova li mhumiex infettati. Ġie rrappurtat kif l-aġenzija Europol fetħet investigazzjoni dwar din il-materja. Dan wara li investigazzjoni mill-BBC sabet għadd ta' ċertifikati foloz, li jimitaw dawk maħruġa b'mod uffiċjali mill-NHS għal bejgħ onlajn fl-Ingilterra. Flimkien ma' dawn hemm rapporti wkoll ta' ċertifikati foloz jiġu ċċirkolati fin-Niġerja.